
ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Τροποποίηση του Οργανισμού του κοινωφελούς ιδρύματος με την επω¬ 
νυμία «ΙΔΡΥΜΑ ΓΕΩΡΓΙΟΥ ΚΑΙ ΔΗΜΗΤΡΑΣ ΤΣΑΚΑΛΟΥ» που 
κυρώθηκε με το 172/1982 Π.Δ/γμα (ΦΕΚ 28/8.3.82 τ.Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των 72705/13.5.1981 και 73230/7.9.1981 
πράξεων του συμβολαιογράφου Αθηνών Ευαγγέλου Σ. Κατσανού, β) 
του 172/23.2.1982 Π.Δ/τος, εμ το οποίο εγκρίθηκε η σύσταση του 
κοινωφελούς ιδρύματος με την επωνυμία «ΙΔΡΥΜΑ ΓΕΩΡΓΙΟΥ ΚΑΙ 
ΔΗΜΗΤΡΑΣ ΤΣΑΚΑΛΟΥ» και κυρώθηκε ο Οργανισμός αυτού, γ) 
των άρθρων 110 και 115 του Αστικού Κώδικα και δ) του άρθρου 98 
του Α.Ν. 2039/1939. 

2. Το από 24.11.1990 πρακτικό του Διοικητικού Συμβουλίου του 
ανωτέρω ιδρύματος. 

3. Την 35/11.12.1990 γνωμοδότηση του Συμβουλίου Εθνικών 
Κληροδοτημάτων, με πρόταση των Υπουργών Οικονομικών, Υγείας, 
Πρόνοιας και Κοινωνικών Ασφαλίσεων και Εθνικής Παιδείας και Θρη¬ 
σκευμάτων, αποφασίζουμε: 


Εγκρίνουμε την τροποποίηση του Οργανισμού του ιδρύματος με την 
επωνυμία «ΙΔΡΥΜΑ ΓΕΩΡΓΙΟΥ ΚΑΙ ΔΗΜΗΤΡΑΣ ΤΣΑΚΑΛΟΥ» 
που προτείνεται με το από 24.11.1990 πρακτικό συνεδρίασης του Διοι¬ 
κητικού Συμβουλίου αυτού, ως κατωτέρω: 

Η παρ. 2 του άρθρου 4 του Οργανισμού του ιδρύματος (Μορφή - 
Επωνυμία - Έδρα - Σφραγίγα) αντικαθίσταται ως εξής: «Το Ίδρυμα 
εδρεύει στο Δήμο Αθηναίων (οδός Κάνίγγος αρ. 12) και εορτάζει την 
15η Αυγούστου κάθε χρόνου, εορτή της Κοίμησης της Θεοτόκου». 

Στους Υπουργούς Οικονομικών, Υγείας, Πρόνοιας και Κοινωνικών 
Ασφαλίσεων και Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 18 Μαΐου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΙΩ. ΠΑΛΑΙΟΚΡΑΣΣΑΣ ΜΑΡΙΕΤΤΑ ΓΙΑΝΝΑΚΟΥ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
---♦- 

( 2 ) 

Τροποποίηση των διατάξεων του Οργανισμού του ιδρύματος «Ίδρυμα 
Βασιλείου Μ. Μαρίνου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της από 10.5.1979 ιδιόγραφης διαθήκης του 
Βασιλείου Μιχαήλ Μαρίνου, που δημοσιεύθηκε με το αριθ. 416/ 
17.9.1980 πρακτικό του Μονομελούς Πρωτοδικείου Πειραιά και με 
την οποία συστήθηκε στην Κοινότητα Βολισσού Χίου κοινωφελές ίδρυμα 
με την επωνυμία «Ίδρυμα Βασιλείου Μ. Μαρίνου», β) του άρθρου 110 
του Αστικού Κώδικα και γ) του άρθρου 98 του Α.Ν. 2039/1939. 

2. Την αριθ. 11893/1987 απόφαση του Εφετείου Αθηνών. 

3. Το αριθ. 3/13.7.1988 έγγραφο του Διοικητικού Συμβουλίου του 
ιδρύματος «Ίδρυμα Βασιλείου Μ. Μαρίνου». 

4. Την αριθ. 5/21.2.1989 γνωμοδότηση του Συμβουλίου Εθνικών 
Κληροδοτημάτων, με πρόταση.των Υπουργών Οικονομικών, Υγείας, 
Πρόνοιας και Κοινωνικών Ασφαλίσεων κάι Εθνικής Παιδείας και θρη¬ 
σκευμάτων, αποφασίζουμε: 

Άρθρο μόνο 

Εγκρίνουμε την τροποποίηση του άρθρου 2 του από 28.2.1982 
(ΦΕΚ 123/23.3.1982) Προεδρικού διατάγματος, με το οποίο εγκρί¬ 
θηκε η σύσταση του κοινωφελούς ιδρύματος με την επωνυμία «Ίδρυμα 
Βασιλείου Μ. Μαρίνου» και κυρώθηκε ο οργανισμός του, που προτείνε- 

ται με το αριθ. 3/13.7.1988 έγγραφο του Διοικητικού Συμβουλίου του 
εν λόγω ιδρύματος, όπως καταχωρίζεται παρακάτω. 

Άρθρο 2 

Σκοποί του ιδρύματος είναι: 

α) Η οικονομική βοήθεια λόγω γάμου, με ποσό 300.000 δραχμών, 
το οποίο μπορεί να αυξάνεται σύμφωνα με τη διαδικασία της παραγρά¬ 
φου 1 ίου άρθρου 93 του Α.Ν. 2039/39, μιας κόρης που να είναι ορ¬ 
φανή, αδύνατη οικονομικά, γεννημένη και κάτοικος Κοινότητας Βολισ- 
σού Χίου, ηλικίας από 17 μέχρι και 40 ετών, να διακρίνεται για τη χρι¬ 
στιανική αρετή και το ήθος της και να τελέσει τον γάμο της σύμφωνα με 
τους κανόνες της Ανατολικής Ορθόδοξης του Χριστού Εκκλησίας. Αν 
υπάρχουν περισσότερες της μιας κόρες με τα παραπάνω προσόντα, προ- 
τιμάται η περισσότερο αδύνατη οικονομικά. 

β) Η απονομή κάθε χρόνο μιας υποτροφίας, ποσού 300.000 δραχ¬ 
μών χωρίς διαγωνισμό”, σε απόφοιτο Λυκείου, νέο ή νέα, που να έχει 
γεννηθεί και να κατοικεί μόνιμα στην Κοινότητα Βολισσού Χίου, ανε¬ 
ξάρτητα αν φοίτησε ή όχι σε Σχολείο της Κοινότητας αυτής, που να έχει 
επιτύχει με την καλλίτερη βαθμολογία σε Ανώτατα Εκπαιδευτικά Ιδρύ¬ 
ματα (Α.Ε.Ι.) της χώρας και να έχει γραφτεί και να φοιτά ανελλιπώς 
στη Σχολή αυτή, και σε περίπτωση που δεν υπάρχουν επιτυχόντες σε 
Ανώτατες Σχολές να χορηγείται υποτροφία σε επιτυχόντες σε Τεχνολο¬ 
γικά Επαγγελματικά Ιδρύματα (Τ.Ε.Ι.) της χώρας. Η υποτροφία χορη¬ 
γείται εφόσον ο φοιτητής ή η φοιτήτρια επιτύχει στις προαγωγικές εξε¬ 
τάσεις του επόμενου έτους σπουδών και σύμφωνα με τη διαδικασία της 
παραγράφου 5 του άρθρου 108 του Α.Ν. 2039/1939 και του άρθρου 
33 του από 18.8.1941 Κανονιστικού Διατάγματος 3ΦΕΚ 286/ 
23.8.1941 τ.Ά). 

γ) Η χορήγηση κάθε μήνα των υπολοίπων καθαρών εισοδημάτων 
του ιδρύματος (μετά την αφαίρεση των ποσών που χορηγούνται για 
υποτροφία και προικοδότηση) στο Κέντρο Ανοιχτής Προστασίας Ηλικι¬ 
ωμένων (ΚΑΠΗ) που λειτουργεί στην Κοινότητα Βολισσού Χίου, αντί 
στον Οίκο Ευγηρίας «Η Αγία Μαρκέλλα» Βολισσού. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦ/ΣΕΟΝ 

ΙΩΑΝ. ΠΑΛΑΙΟΚΡΑΣΣΑΣ ΜΑΡΙΕΤΤΑ ΓΙΑΝΝΑΚΟΥ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

(3) 

Έγκριση σύστασης του κοινωφελούς ιδρύματος με την επωνυμία 

«ΚΩΝΣΤΑΝΤΙΝΕΙΟΝ ΠΕΡΠΕΙΟΝ ΙΔΡΥΜΑ» και κύρωση του ορ¬ 
γανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από μήνα Μάιο 1987 ιδιόγραφη διαθήκη του Κων/νου Γε¬ 
ωργίου Περπή που δημνοσιεύθηκε με το αριθ. 10/2.2.1988 πρακτικό 
του Μονομελούς Πρωτοδικείου Αίγιου με την οποία συστήθηκε κοινω¬ 
φελές ίδρυμα με την επωνυμία «ΚΩΝΣΤΑΝΤΙΝΕΙΟΝ ΠΕΡΠΕΙΟΝ 
ΙΔΡΥΜΑ» και με έδρα την πόλη των Καλαβρύτων. 

2. Τις διατάξεις των άρθρων ια) 95 και 96 του Α.Ν. 2039/39,β) 
101 και 119 του Εισαγωγικού Νόμου του αστικού Κώδικα και γ) 185 
και 110 του Αστικού Κώδικα. 

3. Την από 22.1.91 Γνωμοδότηση του Συμβουλίου Εθνικών Κληρο¬ 
δοτημάτων, με πρόταση των Υπουργών Οικονομικών και Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 

Άρθρο μόνο 

1.-Εγκρίνουμε τη σύσταση του κοινωφελούς ιδρύματος με την επω¬ 
νυμία ΚΩΝΣΤΑΝΤΙΝΕΙΟΝ ΠΕΡΠΕΙΟΝ ΙΔΡΥΜΑ», η οποία έγινε 
από τον Κων/νο Γεώργ. Περπή με την από μήνα Μάιο 1987 ιδιόγραφη 
διαθήκη του, η οποία δημοσιεύθηκε με το αριθ. 10/2.2.1989 πρακτικό 
του Μον. Πρωτοδικείου Αίγιου. Το Ίδρυμα τούτο αποτελεί νομικό πρό¬ 
σωπο ιδιωτικό δικαίου, υπάγεται στην εποπτεία και τον έλεγχο των 
Υπουργών Οικονομικών και Υγείας, Πρόνοιας και Κοινωνικών Ασφα¬ 


λίσεων και διέπεται από τις διατάξεις της παραπάνω συστατικής του 
πράξης, του παρακάτω οργανισμού, του Α.Ν. 2939/39 και των δια¬ 
ταγμάτων που εκδόθηκαν ή θα εκδοθούν, σε εκτέλεση του Νόμου τού¬ 
του. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δέκα τρία (13) άρθρα και καταχωρίζε¬ 
ται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυ¬ 
μία «ΚΩΝΣΤΑΝΤΙΝΕΙΟΝ ΠΕΡΠΕΙΟΝ ΙΔΡΥΜΑ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΩΝΣΤΑΝΤΙΝΕΙΟΝ 
ΠΕΡΠΕΙΟΝ ΙΔΡΥΜΑ» που ανατέθηκε από τον Κωνσταντίνο Γεωργίου 
Περπή με την από μήνα Μάιο 1987 ιδιόγραφη διαθήκη του, η οποία 
δημοσιεύθηκε με το αριθ. 10/2.2.1988 πρακτικό του Μον. Πρωτοδι¬ 
κείου Αίγιου αποτελεί νομικό πρόσωπο ιδιωτικού δικαίου και διέπεται 
από τις διατάξεις της παραπάνω συστατικής πράξης, του παρόντος ορ¬ 
γανισμού, του Α.Ν. 2039/39, όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του ιδρύματος είναι η πόλη των Καλαβρύτων. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
την έδρα και το έτος έγκρισης της σύστασής του. 

Άρθρο 2 

Σκοπός 

Σκοπός του ιδρύματος είναι η οικονομική ενίσχυση, κάθε χρόνο, από 
τους τόκους των καταθέσεων, τριών κοριτσιών 28 ετών και άνω από¬ 
ρων, ορφανών και μελών πολυτέκνων οικογενειών, προτιμωμένων των 
θυγατέρων και εγγονών εκτελεσθέντων πατέρων και αδελφών τους υπό 
των γερμανικών στρατευμάτων κατοχής την 12.12.1943, χωρίς κλή¬ 
ρωση. 


Άρθρο 3 

Περιουσία - Πόροι 

1. Περιουσία του ιδρύματος αποτελεί η κατάθεση ποσού δρχ. πέντε εκα¬ 
τομμυρίων (5.000.000) που είναι κατατεθειμένο στην Εθνική Τράπεζα 
της Ελλάδος Α.Ε. Υποκ/μα Αιγίυ και με αριθμό λογ/σμού 531913 - 
78. 

2. Πόροι του ιδρύματος είναι: 

α) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

β) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που, προς αυτό. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους εκάστοτε: 
α) Δήμαρχο Καλαβρύτων 
β) Πρόεδρο Δημοτικού Συμβουλίου Καλαβρύτων 
γ) Ειρηνοδίκη Καλαβρύτων 
δ) Πρόεδρο Δικηγορικού Συλλόγου Καλαβρύτων, 
ε) Πρόεδρο Συλλόγου Εργατοϋπαλλήλλων Καλαβρύτων, 
ζ) Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, το Γραμματέα 
και τον Ταμία.· 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. 

4) Το Διοικητικό Συμβούλιο συνεδριάζει τακτικά κάθε δίμηνο και 
έκτακτα οπότε το ζητήσει ο Πρόεδρος ή τρία (3) από τα μέλη του, με 

γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

δ. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις (3) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά στα οποία καταχωρίζονται όλες οι αποφάσεις που λαμβάνονται 
από αυτό καθώς και η γνώμη των μελών που τυχόν διαφωνούν. 

Τα πρακτικά και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν επειτα από ειδική εντολή του διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και Διαταγμάτων. 

2..Το Διοικητικό Συμβούλιο ειδικώτερα: 

α) Καταρτίζει, ψηφίζει και υποβάλλει κάθε χρόνο για έγκριση στην ' 
αρμόδια από το νόμο Αρχή (Υπουργό Οικονομικών ή Νομάρχη Αχαΐας) 
τον προϋπολογισμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν. 2039/39 και του από 
20.12.1939 Π. Δ/τος (ΦΕΚ 552/Α/1937). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του; Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών, κληροδοσιών και δωρεών, καθώς και για την ανακήρυξη ευεργε¬ 
τικών και δωρητών του ιδρύματος; 

Άρθρο 6 

Αμοδιότητες Προέδρου 

1. Ο Πρόεδρος του Διοικητικού-Συμβουλίου του ιδρύματος: 

α) Εκπροσωπεί τούτο στα δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου τρεις (3) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 


δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει τη νεισήγηαη διαφό¬ 
ρων θεμάτων σε άλλα μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. . 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του Ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος:. 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. * ■ 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία ... " . 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του ΑΝ. 2039/39, έχοντας την ευχέ¬ 
ρεια να παρακρατεί από αυτά ένα μικρό ποσό, που είναι αναγκαίο για. 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου-αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, αναλογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται,με απόφαση αυτού. 

Άρθρο 9 ι 

Οικονομική διαχείριση 

Τ.- Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην.πρώτη συ¬ 
νεδρίασή του. 

2..Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά- 

ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 10 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί με προκήρυξη - 
πρόσκλησή του κάθε χρόνο, όλες τις ενδιαφερόμενες και δικαιούνται οι¬ 
κονομική ενίσχυση για την αντιμετώπιση των δαπανών του γάμου τους, 
να υποβάλλουν σ’ αυτό μέσα σε τακτή προθεσμία, σχετική αίτηση με τα 
απαραίτητα δικαιολογητικά που αναφέρονται στην παραπάνω προκή¬ 
ρυξη - πρόσκληση. 

Αντίγραφο της προκήρυξης - πρόσκλησης πρέπει, με φροντίδα του 
Διοικητικού Συμβουλίου του ιδρύματος, να τοιχοκολλείται, με αποδει¬ 
κτικό έξω από τα γραφεία του ιδρύματος και του Δημοτικού Καταστή¬ 
ματος Καλαβρύτων, καθώς και έξω από τους Ιερούς Νούς της πόλεως 
και του Συνοικισμού και να δημοσιεύεται μια φορά σε μία τοπική, κατά 
προτίμηση ημερήσια, εφημερίδα της περιφέρειας του ιδρύματος πριν 
από τη λήξη της παραπάνω προθεσμίας. 

2. Δικαίωμα οικονομικής ενίσχυσής έχουν τρεις υποψήφιες κάθε 
χρόνο που πληρούν τις παρακάτω προϋποθέσεις: 

α) Έχουν ηλικία, όχι μικρότερη των 20 ετών και μεγαλύτερη των 
50 ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προηγούμενο ημερο¬ 
λογιακό έτος, από το έτος απονομής της οικονομικής ενίσχυσης. 

δ) Να είναι γραμμένες στα δημοτολόγια του Δήμου Καλαβρύτων ή 
να έχουν γεννηθεί στη διοικητική περιφέρεια του Δήμου Καλαβρύ¬ 
των. 

ε) Να είναι ορφανές και μέλη πολυτέκνων οικογενειών. 

Απο τις υποψήφιες προτιμούνται θυγατέρες και εγγονές των εκτϊλε- 
σθέντων πατέρων κα αδελφών των υπό των Γερμανικών στρατευμάτων 
κατοχής την13 Δεκεμβρίου 1943 χωρίς κλήρωση. 

3. Το Διοικητικό Συμβούλιο, μετά τη λήξη της παραπάνη προθε¬ 
σμίας, εξετάζει τις αιτήσεις και τα λοιπά δικαιολογητικά που υποβλήθη¬ 
καν και επιλέγει - ανακηρύσσει, με αιτιολογημένη απόφασή του, τις 
τρεις νέες που θα ενισχυθούν οικονομικά γαι την αντιμετώπιση των δα¬ 
πανών του γάμου τους. 

Σε περίπτωση που κατα τη διάρκεια ενός έτους δεν υπάρξει υποψή¬ 
φια, η οποία θα τελέσει γάμο, το αναλογούν ποσό από τους τόκους της 
καταθέσεως του έτους αυτού μεταφέρεται στο επόμενο, και θα δίδεται 
μαζί με το ποσό του επομένου έτους στις υποψήφιες που θα τελέσουν το 
γάμο τους τον επόμενο χρόνο. 

4. Η απόφαση εκλογής και ανακήρυξης των δικαιούχων τοιχοκολ- 
λείται, την ίδια ή την επόμενη ημέρα, έξω από τα γραφεία του ιδρύμα¬ 
τος και του Δημοτικού καταστήματος, καθώς και έξω από τους Ιερούς 
Ναούς της πόλεως και του συνοικισμού με αποδεικτικό που θα υπογρά¬ 
φεται από το Γραμματέα ή άλλο εξουσιοδοτημένο υπάλληλο του ιδρύμα¬ 
τος και από ένα δημότη. 

Με την απόφαση αυτή καλούνται επίσης οι υπόλοιπες ενδιαφερόμενες 
υποψήφιες που απορρϊφθηκαν να υποβάλλουν, εφόσον το επιθυμούν, 
σχετική ένσταση κατά της παραπάνω απόφασης του Διοικητικού Συμ¬ 
βουλίου του ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή καταθέτεται με απόδειξη παραλαβής από τον Γραμ¬ 
ματέα ή σε άλλο μέλος του Διοικητικού Συμβουλίου του ιδρύματος, που 
τυχόν έχει οριστεί προς τούτο από αυτό. 

5. Μετά την παρέλευση της δεκαήμερης προθεσμίας της προηγούμε¬ 

νης παραγράφου και εφόσον δεν υποβλήθηκε καμιά ένσταση, δίνεται 
εντολή στην Τράπεζα που βρίσκονται οι καταθέσεις του ιδρύματος, να 
καταθέσει τα ποσά της οικονομικής ενίσχυσης σε έντοκο λογαριασμό, 
στο όνομα κάθε δικαιούχου, ' * 

Το ποσό της οικονομικής ενίσχυσης αναλαμβάνεται από τις δικαιού¬ 
χους με την προσκόμιση στην Τράπεζα της ληξιαρχικής πράξης γάμου 
της. 

6. Σε περίπτωση υποβολής ενστάσεως εμπρόθεσμα, το ίδρυμα υπο¬ 
βάλλει αυτές μαζί με τά δικαιολογητικά όλων των υποψηφίων και τα 
λοιπά έγγραφα εκλογής και ανακήρυξης των δικαιούχων, ως και τις 
σχετικές απόψεις του Διοικητικού Συμβουλίου για τις ενστάσεις αυτές, 
στο αρμόδιο, εκ του σκοπού Υπουργείο. 

Τούτο, μετά από έλεγχο των παραπάνω στοιχείων, τα διαβιβάζει 
μέσα σε είκοσι (20) ημέρες το αργότερο με τις παρατηρήσεις του στο 


Υπουργείο Οικονομικών, το οποίο αφού ελέγξει αν τηρήθηκαν ή όχι οι 
διατάξεις της συστατικής πράξης του ιδρύματος, του παρόντος οργανι¬ 
σμού και των σχετικών νόμων, τα παραπέμπει με σχετική εισήγησή του 
στο Συμβούλιο Εθνικών Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών Κληροδοτημά¬ 
των μπορούν, εφόσον κρίνουν ότι είναι αναγκαίο, να ζητούν από τις αρ¬ 
μόδιες Αρχές και το ίδρυμα κάθε χρήσιμη σχετική πληροφορία και στοι- 
χείο. 

Μετά την παραπάνω γνωμοδότηση του Συμβουλίου Εθνικών Κληρο¬ 
δοτημάτων για το βάσιμο ή όχι των ενστάσεων, εκδίδεται κοινή από¬ 
φαση του Υπουργού Οικονομικών και του εκ του σκοπού αρμόδιου 
Υπουργού, με.την οποία είναι δυνατό να εγκριθούν ή να απορριφθούν ή 
να τροποποιηθούν οι σχετικές αποφάσεις του Διοικητικού Συμβουλίου 
του ιδρύματος, ως προς μία ή περισσότερες υποψήφιες ή και να διατα- 
χθεί η επανάληψη όλης της διαδικασίας επιλογής και ανακήρυξης των 
δικαιούχων της οικονομικής ενίσχυσης. 

7. Αν κάποια από τις δικαιούχες δεν τελέσει το γάμο της ή πεθάνει 
άγαμη μέσα σε διάστημα πέντε (5) ετών από την χρονολογία επιλογής 
της ή τελέσει το γάμο της μέσα στην προθεσμία αυτή αλλά δεν αναλάβει 
το ποσό της οικονομικής ενίσχυσης μέσα σε δύο (2) έτη από την τέλεση 
του γάμου της, τα ποσά της οικονομικής ενίσχυσης επαναφέρονται, 
έπειτα από απόφαση του Διοικητικού Συμβουλίου, στο λογαριασμό κα¬ 
ταθέσεων του ιδρύματος για τη χορήγηση περισσοτέρων οικονομικών 
ενισχύσεων τα επόμενα έτη. 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στο Δήμο Καλαβρύτων για την πραγματο¬ 
ποίηση του κοινωφελούς σκοπού που όρισε με τη διαθήκη του ο ιδρυτής. 

Στους Υπουργούς Οικονομικών και Υγείας, Πρόνοιας και Κοινωνι¬ 
κών Ασφαλίσεων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Μαΐου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦΑΛΙΣΕΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΜΑΡΙΕΤΤΑ ΓΙΑΝΝΑΚΟΥ 

(4) 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΣΑΒΒΑ ΤΣΙΝΟΓΛΟΥ» και κύρωση του οργανισμού αυ¬ 
τού. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2. Πόροι του ιδρύματος είναι: 

α) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

β) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που προς αυτό. 


Έχοντας υπόψη: 

1. Την από 10.8.1987 ιδιόγραφη διαθήκη του Σάββα Αλεξάνδρου 
Τσινόγλου η Μπαρμπασάββα που δημοσιεύθηκε με το αριθ. 48/ 
16.6.1988 πρακτικό του Μον. Πρωτοδικείου Λειβαδιάς με την οποία 
συστήθηκε κοινωφελές ίδρυμα με την επωνυμία «ΙΔΡΥΜΑ ΣΑΒΒΑ 
ΤΣΙΝΟΓΛΟΥ» και με έδρα τη Λειβαδιά. 

2. Τις διατάξεις των άρθρων: α) 95 και 96 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 11.2.1991 γνωμοδότηση του Συμβουλίου Εθνικών 
Κληροδοτημάτων, με πρόταση των Υπουργών Οικονομικών και Εθνι¬ 
κής Παιδείας και Θρησκευμάτων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΣΑΒΒΑ ΤΣΙΝΟΓΛΟΥ» η οποία έγινε από τον Σάββα 
Αλεξ. Τσινόγλου ή Μπαρμπασάββα με την από 10.8.1987 ιδιόγραφη 
Διαθήκη του, η οποία δημοσιεύθηκε με το αριθ. 48/16.6.1988 πρα¬ 
κτικό του Μονομελούς Πρωτοδικείου Λειβαδιάς. 

Το ίδρυμα τούτο αποτελεί Νομικό Πρόσωπο Ιδιωτικού Δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Εθνικής Παιδείας και Θρησκευμάτων και διέπεται από τις διατάξεις της 
παραπάνω συστατικής του πράξης, του παρακάτω οργανισμού, του 
Α.Ν. 2039/39 και των διαταγμάτων που εκδόθηκαν ή θα εκδοθούν, σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δέκα τέσσερα (14) άρθρα και καταχω¬ 
ρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΣΑΒΒΑ ΤΣΙΝΟΓΛΟΥ» 

Άρθρο 1 · 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΣΑΒΒΑ ΤΣΙ- 
ΝΟΓΛΟΥ» που συστήθηκε από τον Σάββα Αλεξ. Τσινόγλου ή Μπαρ¬ 
μπασάββα με την από 10.8.1987 ιδιόγραφη διαθήκη του, η οποία δη¬ 
μοσιεύθηκε με το αριθ. 48/16.6.1988 πρακτικό του Μονομελούς 
Πρωτοδικείου Λειβαδιάς αποτελεί Νομικό Πρόσωπο Ιδιωτικού Δικαίου 
και διέπεται από τις διατάξεις της παραπάνω συστατικής πράξης, του 
παρόντος οργανισμού, του Α.Ν. 2039/39, όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η πόλη της Λειβαδιάς. 

. 3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο την επωνυμία του ιδρύματος και στο μέσον αυτής 
την έδρα και το έτος έγκρισης της σύστασής του. 

Άρθρο 2 

Σκοπός 

Σκοπός του ιδρύματος είναι η χορήγηση κάθε χρόνο, από τους τό¬ 
κους των καταθέσεων* υποτροφίας σε ένα κορίτσι, το οποίο είναι οικονο¬ 
μικά αδύνατο και ορφανό από πατέρα, διακρίνεται για την άψογη δια¬ 
γωγή του και τη μεγάλη του επίδοση στα γράμματα και επιθυμεί να 
σπουδάσει σε Ανώτερα και Ανώτατα Εκπαιδευτικά Ιδρύματα και κατά¬ 
γεται από την Επαρχία Λειβαδιάς. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

Οι χρηματικές καταθέσεις του σε Ελληνικές Τράπεζες, οι οποίες 
ανέρχονται στο ποσό των δραχμών πέντε εκατομμυρίων διακοσίων πε¬ 
νήντα τεσσάρων χιλιάδων (5.254.000), πλέον οι τόκοι. 


Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους: 

α) Χρήστο Κων/νου Παλαιολόγο, Δήμαρχο Λειβαδιάς, 
β) Αγαθάγγελο Χαραμαντίδη, ιερέα, 
γ) Δημήτριο Νικολάου Μεργούπη, δικηγόρο, 
δ) Χρήστο Γεωργίου Μπαρμπέρη, λογιστή, 
ε) Σπυρίδωνα Σωτηρίου Τσώκο, βιοτέχνη. 

• 2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, το Γραμματέα 
και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2839/39. 

4. Το Διοικητικό Συμβούλιο συνεδριάζει τακτικά κάθε τρίμηνο και 
έκτακτα όποτε το ζητήσει ο Πρόεδρος ή τρία (3) από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις (3) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που εμτέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση.του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/39 και των διαταγμάτων που εκ¬ 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Βοιω¬ 
τίας) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος, 
β) Αποφασίζει την πρόσληψη του αναγκαίου προσωπικού του ιδρύμα- 

τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάζεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου τρεις (3) τουλάχιστον ημέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δεν περιλαμβάνεται σ’ αυτή δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος; εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 


ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχει ένα κορίτσι κάθε χρόνο, το οποίο είναι 
οικονομικά αδύνατο και ορφανό από πατέρα, διακρίνεται για την άψοφη 
διαγωγή του και τη μεγάλη του επίδοση στα γράμματα και κατάγεται 
από την Επαρχία Λειβαδιάς. 

2. Η επιλογή και ανακήρυξη των υποτρόφων γίνεται χωρίς διαγωνι¬ 
σμό σύμφωνα με τις διατάξεις της συστατικής πράξης του ιδρύματος, 
του παρόντος οργανισμού, του Α.Ν. 2039/39 και του από 18.8.1941 
Καν. Δ/τος (ΦΕΚ 286/Α/23.8.1941). 

Άρθρο 10 
Ποσό υποτροφίας 

1. Το ποσό της μηνιαίας υποτροφίας του υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των τόκων 
των καταθέσεων του ιδρύματος, πάντοτε όμως μέσα στα όρια που ορίζο¬ 
νται από τις διατάξεις της συστατικής πράξης του ιδρύματος, του άρ¬ 
θρου 54 του Α.Ν. 2039/39. 

2. Η υποτροφία καταβάλλεται στον δικαιούχο σύμφωνα με τις διατά¬ 
ξεις των άρθρων 21, 23, 24, 26 και 27 του από 18.8:1941 Καν. Δ/ 
τος (ΦΕΚ 286/Α/23.8.1941). 

3. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις της συστατικής πράξης 
του ιδρύματος και του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικητικού Συμβουλίου 
του ιδρύματος, που έχει υποχρέωση να παρακολουθεί την όλη πορεία 
των σπουδών των υποτρόφων και να αξιώνει απ’ αυτούς την υποβολή, 
κάθε έτος, αποδεικτικών στοιχείων της επίδοσής τους. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου πού λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 12 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 16.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση καί άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας τού ιδρύματος και της εκτέλεσής των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού . 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωη διάλυσης του ιδρύματος για οποιοδήποτε λόγο, η πε¬ 
ριουσία του περιέρχεται στο Δήμο Λειβαδιάς, ως κεφάλαιο αυτοτελούς 
διαχείρισης κατά την έννοια της παραγρ. 1 του άρθρου 96 του Α.Ν. 
2039/39, για την εκτέλεση του σκοπού που ορίζεται στο άρθρο 2 του 
παρόντος Οργανισμού. 

Στους Υπουργούς Οικονομικών και Εθνικής Παιδείας και Θρησκευ¬ 
μάτων αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 
-- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. οικ. 11733 (5) 

Μέτρα καταπολέμησης του θορύβου που εκπέμπεται κατά τις δοκιμές 

που συνοδεύουν την τοποθέτηση ή επισκευή συστημάτων συναγερ¬ 
μού οχημάτων. 

. Ο ΥΠΟΥΡΓΟΙ 
ΔΗΜΟΣΙΑΣ ΤΑΞΗΣ, 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΕΜΠΟΡΙΟΥ 

Έχοντας υπόψη: · 

1. Τις διατάξεις: 

α) Των άρθρων 14 (παρ. 2), 28,29 και 30 του Ν. 1650/1986 «Για 
την προστασία του περιβάλλοντος» (ΦΕΚ 160/Α86) όπως το τελευταίο 
απ’ αυτά τροποποιήθηκε με το άρθρο 98 (παρ. 12) του Ν . 1892/ 
1990: «Για τον εκσυγχρονισμό και την ανάπτυξη και άλλες διατάξεις» 
(ΦΕΚ 101/Α/90. 

Β) Της υπ’ αριθ. 59388/3363/1988 Κοινής Υπουργικής Απόφα¬ 
σης: «Τρόπος, όργανα και διαδικασία επιβολής και είσπραξης των διοι¬ 
κητικών προστίμων του άρθρου 30 του Ν. 1650/1986» (ΦΕΚ 638/ 
Β/88). 

Γ) Του άρθρου 23 του Ν. 1558/1985: «Κυβέρνηση και Κυβερνη¬ 
τικά Οργανα» (ΦΕΚ 137/Α/85), όπως αυτό τροποποιήθηκε μεταγενέ¬ 
στερα. 

2. Την ανάγκη περιορισμού και ελέγχου του θορύβου ιδίως γύρω από 
ευαίσθητους χώρους όπως χώρους κατοικίας, ανάπαυσης, νοσηλείας ή 
περίθαλψης, εκπαίδευσης, χώρους λατρείας ή πολιτιστικών εκδηλώ¬ 
σεων, αποφασίζουμε: 

Άρθρο 1. 

Σκοπός της απόφασης αυτής είναι ή προστασία των πολιτών από τον θό¬ 
ρυβο που προκαλείται από τις ανεξέλεγκτες δοκιμές των συστημάτων 


συναγερμού των οχημάτων κατά την τοποθέτηση ή επισκευή τους στα 
ειδικά προς τούτο καταστήματα. 

Άρθρο 2. 

Για την πραγματοποίηση του καθοριζομένου στο άρθρο 1 σκοπού τίθε¬ 
νται οι παρακάτω όροι και απαγορεύσεις: 

1. Απαγορεύεται στα καταστήματα του άρθρου 1, ή επί σκοπώ δοκι¬ 
μής, θέση σε λειτουργία των συστημάτων συναγερμού οχημάτων υπαι- 
θρίως. 

Η δοκιμή αυτών των συστημάτων θα γίνεται μόνο σε ειδικούς κλει¬ 
στούς χώρους τους οποίους οφείλουν να διαθέτουν τα σχετικά καταστή- 
ματα. 

Κατά τη διάρκεια της δοκιμής, όλα τα ανοίγματα του χώρου μέσα 
στον οποίο αυτή πραγματοποιείται (πόρτες, παράθυρα κλπ) πρέπει να 
είναι οπωστήποτε κλειστά. 

2. Απαγορεύεται η εγκατάσταση καταστημάτων τοποθέτησης ή επι¬ 
σκευής συστημάτων συναγερμού οχημάτων, σε υπόγεια ή ισόγεια πολυ¬ 
κατοικιών καθώς και σε κτίρια που είναι σε άμεση δομική επαφή (μεσο¬ 
τοιχία) με κτίρια όπου στεγάζονται ευαίσθητες στο θόρυβο χρήσεις και 
ιδίως νοσοκομεία, κλινικές ή άλλα ιδρύματα νοσηλείας και περίθαλψης, 
εκπαιδευτήρια, ιεροί ναοί και κέντρα πολιτιστικών εκδηλώσεων. 

3. Ο χώρος δοκιμών των κατασταημάτων τοποθέτησης και επι¬ 
σκευής συστημάτων συναγερμού σχημάτων πρέπει να έχει ικανή ηχο¬ 
μόνωση ώστε η Α- σταθμισμένη στάθμη ηχητικής πίεσης (στάθμη θορύ¬ 
βου), μετρούμενη μέσα στους γεινονικούς χώρους των εν λόγω κατα¬ 
στημάτων και ανεξάρτητα από τη συγκεκριμένη κάθε φορά χρήση των 
χώρων αυτών, όταν στο χώρο δοκιμών του καταστήματος λειτουργεί 
ένα τυπικό σύστημα συναγερμού οχημάτων,να μην υπερβαίνει'τα 35 8Β 

(Α). 

Ως προς τις συνθήκες μέτρησης ισχύουν τα εξής: 

α) Εάν ο γειτονικός χώρος βρίσκεται σεεπαφή με το κατάστημα, γί¬ 
νονται δύο (2) μετρήσεις, με κλειστές και με ανοιχτές τις πόρτες και τα 
παράθυρα του χώρου αυτού. 

Ως αποτέλεσμα της μέτρησης λαμβάνεται η υψηλότερη τιμή της 
στάθμης θορύβου. 

β) Εάν ο γειτονικός χώρος δεν είναι σε επαφή με το κατάστημα, η μέ¬ 
τρηση γίνεται με ανοιχτές πόρτες και τα παράθυρα του χώρου αυτού. 

γ) Κατά τις ανωτέρω μετρήσεις πρέπει να λαμβάνεται υπόψη η επί¬ 
δραση των άσχετων πηγών θορύβου (θόρυβος βάθους), ώστε το τελικό 
αποτέλεσμα να αφορά στη στάθμη του θορύβου που αφείλεται αποκλει¬ 
στικά και μόνο στο σύστημα συνεγερμού και η οποία δεν πρέπει να υπερ¬ 
βαίνει το προαναφερόμενο όριο. 

Οι όροι και απαγορεύσεις των παραγράφων 1, 2 κάι 3 ισχύουν για 
όλα τα καταστήματα που τοποθετούν ή επισκευάζουν συστήματα συνα¬ 
γερμού οχημάτων είτε αυτά ασκούν τις εν λόγω δραδστηριότητες απο¬ 
κλειστικά είτε συντρεχόντως με άλλες. 

. Άρθρο 1 

1. Για την ίδρυση και λειτουργία καταστήματος εμπορίας και τοπο¬ 
θέτησής ή επισκευής συστημάτων συναγερμού οχημάτων, απαιτείται 
σχετική έγκριση η οποία χορηγείται, ύστερα από αίτηση του ενδιαφερο¬ 
μένου, από την κατά τόπο αρμόδια Αστυνομική Αρχή. Η έγκριση αυτή 
παρέχεται εφόσον συντρέχουν οι όροι και προϋποθέσεις που καθορίζο¬ 
νται στο άρθρο 2 (παρ. 1 και 2). Η διαπίστωση της συνδρομής των προ- 
αναφερόμενων όρων και προϋποθέσεων γίνεται με αυτοψία πού διενερ¬ 
γούν υπάλληλοι της κατά τόπο αρμόδιας υπηρεσίας περιβάλλοντας ή 
της κεντρικής υπηρεσίας περιβάλλοντος του ΥΠΕΧΩΔΕ. 

2. Η κατά την παράγραφο 1 χορηγούμενη έγκριση παρέχεται υπό 
τον όρο ότι ο ενδιαφέρομενος θα προβεί στη συνέχεια σε κατάλληλη ηχο¬ 
μονωτική κατασκευή στον κλειστό χώρο δοκιμών του καταστήματος 
του, έτσι ώστε να επιτυγχάνεται το ηχομονωτικό αποτέλεσμα που προ¬ 
διαγράφεται στο άρθρο 2 (παρ. 3). Ο έλεγχος για τη διαπίστωση της 
συμμόρφωσης ή μη του ενδιαφερομένου στον προαναφερόμενο όρο για 
ηχομόνωση του κρίσιμου για το θέμα της απόφασης αυτής χώρου, γίνε¬ 
ται μόνον εφ’ όσον υπάρξει έγγραφη καταγγελία για όχληση από περίοι¬ 
κους. 

Η καταγγελία αυτή υποβάλλεται στην κατά τόπο αρμόδια υπηρεσία 
Περιβάλλοντος ή στην Κεντρική Υπηρεσία Περιβάλλοντος του ΥΠΕ¬ 
ΧΩΔΕ. Την αυτοψία που ακολουθεί διενεργούν υπάλληλοι των εν λόγω 
υπηρεσιών. 

3. Αν κατά τον έλεγχο, που διενεργείται σύμφωνα με όσα προβλέπο- 
νται στην παράγραφο 2, διαπιστωθεί υπέρβαση του ορίου της παραγρά- 

γ>\> 3 του άρθρου 2, η αρμόδια υπηρεσία περιβάλλοντος τάσσει στον εν¬ 
διαφερόμενο εύλογη προθεσμία για συμμόρφωση που δεν μπορεί να 
υπερβαίνει τους δύο (2) μήνες. 

Μετά τη λήξη της προθεσμίας συμμόρφωσης διενεργείται επαναλλη- 
πτιχός έλεγχος. Σε περίπτωση που και ο νέος έελγχος καταδείξει ότι δεν 
τηρείται το όριο της παραγράφου 3 του άρθρου 2, η αρμόδια υπηρεσία 
περιβάλλοντος εισηγείται στην οικεία Αστυνομική Αρχή την άμεση ανά¬ 
κληση της έγκριση ίδρυσης και λειτουργίας του συγκεκριμένου κατα¬ 
στήματος. 

4. Η παρακολούθηση της τήρησης της απαγόρευσης δομικών συστη¬ 
μάτων συναγερμού οχημάτων σε υπαίθριους χώρους καθώς και της 
υποχρέωσης για διενέργεια των δομικών αυτών με κλειστά τα ανοίγ¬ 
ματα του ειδικού χώρου, ανατίθεται στην κατά τόπο αρμόδια Αστυνο¬ 
μική Αρχή, η οποία, σε περίπτωση παράβασης, ενεργεί μέσα στο πλαί¬ 
σιο των διατάξεων των Άρθρων 28 και 30 του Ν. 1650/1986 και της 
υπ’ αριθ. 59388/3363 Κ.Υ.Α., ενημερώνοντας σχετικά και τις αμοι¬ 
βές υπηρεσίας περιβάλλοντος. 

Άρθρο 4 

Τα ήδη υφιστάμενα, κατά την έναρξη ισχύος της παρούσας απόφα¬ 
σης, καταστήματα τοποθέτησης ή επισκευής συστημάτων συναγερμού 
οχημάτων, οφείλουν να προσαρμοστούν στις διατάξεις της, υποβάλλο¬ 
ντας αίτηση για χορήγησή της κατά το άρθρο 3 (παρ. 1) έγκρισης, μέσα 
σε ένα χρόνο, το βραδύτερο, από τη θέση σε ισχύ της παρούσας απόφα- 
σης. 

Άρθρο 5 

Οι παραβάτες των διατάξεων της παρούσας απόφασης υπάκεινται στις 
κυρώσεις των άρθρων 28, 29 και 30 του Ν. 1650/1986, όπως το τε¬ 
λευταίο απ’ αυτά τροποποιήθηκε με το άρθρο 98 (παρ. 12) του Ν. 
1892/1990. 

Άρθρο 6 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 22 Μαΐου 1991 

οι ΥΠΟΥΡΓΟΙ 

ΔΗΜΟΣΙΑΣ ΤΑΞΗΣ ΠΕΡ/ΝΤΟΣ. ΧΩΡ/ΞΙΑΣ & ΔΗΜ. ΕΡΓΩΝ 

I. ΒΑΣΙΛΕΙΑΔΗΣ ΣΤΕΦ. ΜΑΝΟΣ 

ΕΜΠΟΡΙΟΥ 

ΑΘΑΝΑΣΙΟΣ ΞΑΡΧΑΣ 
. -♦- 

Αριθ. 4843 (6) 

Καθορισμός των επιστημονικών ερευνητικών, τεχνολογικών 
πάρκων. 

ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ, 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 


γειτνίασης με κάποιο πανεπιστήμιο ή ερευνητικό ίδρυμα, είτε απλώς και 
μόνο λόγω των ποιοτικών πλεονεκτημάτων του χώρου. Κύριος στόχος 
των Ε.Π. είναι η έρευνα, ο αχεδιααμός νέων προϊόντων και η ανάπτυξή 
τους, έως ότου είναι πλέον έτοιμα για να διατεθούν στην αγορά. Συχνά, 
οι ερευνητικές και αναπτυξιακές δραστηριότητες των εταίρων στο Ε.Π. 
περιορίζονται στο σχεδίασμά πρωτοτύπων, ενώ η κατασκευή των τελι¬ 
κών προϊόντων γίνεται αλλού, αν και ορισμένες επιχειρήσεις που στεγά¬ 
ζονται σε Ε.Π. ασχολούνται και με την παραγωγή περίπλοκων τελικών 
προϊόντων υψηλής τεχνολογίας. 

Η ανάπτυξη του Ε.Π. υποστηρίζεται από νόμιμό πρόσωπο οποιασδή- 
ποτε μορφής, με κερδοσκοπικό ή μη χαρακτήρα, ή από ικοινοπραξίας 
νομικών ή και φυσικών προσώπων που αναλαμβάνουν επενδυτικές 
πρωτοβουλίες με σκοπό: 

- την εξασφάλιση λειτουργικών δεσμών μεταξύ όλων των φορέων 
που συμμετέχουν στις δραστηριότητες του Ε.Π. 

- την ενθάρρυνση τής δημιουργίας και ανάπτυξης εταιρειών τεχνολο¬ 
γικού προσανατολισμού. 

- τη διευκόλυνση, με δραστήριες παρεμβάσεις, της πιτόπου μεταφο¬ 
ράς τεχνολογίας από τα ερευνητικά και πανεπιστημιακά ιδρύματα στις 
εταιρείες και οργανισμούς που στεγάζονται στο Ε.Π. ή στα περίχωρά 
του. 

Β. Τεχνολογικό πάρκο με τεχνολογικό χαρακτήρα (Τ.Π.). 

Το Τ.Π. είναι μια περιοχή ή δίκτυο περιοχών διαμορφωμένων κατά 
τρόπο ώστε να φιλοξενούν εταιρείες που ασχολούνται με τις εμπορικές 
εφαρμογές της υψηλής τεχνολογίας, με αναπτυξιακές και ερευνητικές 
δραστηριότητες, καθώς και με την πώληση και συντήρηση (τεχνική εξυ¬ 
πηρέτηση) προϊόντων. Διακρίνεται από το Ε.Π. λόγω της μεγαλύτερης 
έμφασης που δίνει στην εφαρμοσμένη έρευνα και την παραγωγή, Επί¬ 
σης, η ύπαρξη δεσμών με πανεπιστημιακό ίδρυμα δεν είναι τόσο σημα¬ 
ντική όσο στο Ε.Π. 

Το Τ.Π. πληροί τις εξειδικευμένες προδιαγραφές στέγασης εταιρειών 
υψηλής τεχνολογίας, αλλά προσφέρει μεγαλύτερη αναλογία χώρου 
αφιερωμένου σε μη παραγωγικές δραστηριότητες παρά σε παραγωγι¬ 
κές. Κύριο χαρακτηριστικό του είναι η γειτνίαση με εταιρείες υψηλής τε¬ 
χνολογίας που ασκούν παρόμοιες δραστηριότητες. Η σημασία του ακα¬ 
δημαϊκού δεσμού μπορεί να είναι μικρότερη από ότι στα επιστημονικά 
και τα ερευνητικά πάρκα. Μπορούν να τίθενται περιορισμοί στους μι¬ 
σθωτές, όπως, κυρίως η απαίτηση να παρουσιάζουν κάποια παραγωγή 
- έρευνα στον τομέα της υψηλής τεχνολογίας. Η ανάπτυξη του Τ.Π. 
υποστηρίζεται από νομικό πρόσωπο οποιασδήποτε μορφής, με κερδο¬ 
σκοπικό ή μη χαρακτήρα, ή από κοινοπραξία νομικών ή και φυσικών 
προσώπων. 

2. Είναι δυνατή η ανάπτυξη στον ίδιο χώρο υποδομών που καλύ¬ 
πτουν και τις δύο ανωτέρω κατηγορίες. 

3. Η Γενική Γραμματεία Έρευνας και Τεχνολογίας γνωματεύει, για 
το χαρακτηρισμό συγκεκριμένων επενδυτικών δραστηριοτήτων ως 
Ε.Π. και Τ.Π. προκειμένου αυτές να εξομοιωθούν ως προς το καθεστώς 
ενισχύσεων του Ν. 1892/90 με τις ΒΙ.ΠΕ Ε.Τ.Β.Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Απριλίου 1991 


Έχοντας υπόψη: 

α) Τη διάταξη του άρθρου 3 του Ν. 1262/1982, όπως συμπληρώ¬ 
θηκε με,το άρθρο 3, εδάφιο 4 του Ν. 1982/1990. . 

β) τους ορισμούς των επιστημονικών, ερευνητικών, τεχνολογικών 
κ.λπ. πάρκων που δημοσιεύθηκαν στο Άρθρο 0 186/27.7.1990 τεύ¬ 
χος της επίσημης εφημερίδας των Ευρωμπαϊκών Κοινοτήτων. 

γ) Την υπ’ αρ. ΤΙ 201/90 απόφαση του Πρωθυπουργού, όπως συ¬ 
μπληρώθηκε με την 41250/91, αποφασίζουμε: 

1. Ορίζουμε τα εξής: 

Α. Τεχνολογικό πάρκο με επιστημονικό χαρακτήρα, αναφερόμενο 
στη συνέχεια και ως επιστημονικό πάρκο (Ε.Π.). 

Το Ε.Π. είναι μια περιοχή ή δίκτυο περιοχών διαμορφωμένων εν εί- 
δει πάρκου όπου επιχειρήσεις ερευνητικού προσανατολισμού ή τμήματα 
μεγαλύτερων εταιρειών ασχολούμενα με ερευνητικές ή αναπτυξιακές 
δραστηριότητες βρίσκουν ελκυστικές συνθήκες εργασίας, είτε λόγω της 


οι ΥΠΟΥΡΓΟΙ 


ΑΝΑΠΛ. ΕΘΝ ΟΙΚΟΝΟΜΙΑΣ 

ΕΥΘ. ΧΡΙΣΤΟΔΟΥΛΟΥ 

ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΣΤΕΦ. ΜΑΝΟΣ 


ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

ΒΙΟΜ/ΝΙΑΣ. ΕΝΕΡΓ. & ΤΕΧΝ/ΓΙΑΣ 

ΣΤΑΥΡΟΣ ΔΗΜΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην 4544/ΦΟΡ/300/19.4.91 απόφαση του Υπουργού Βιομηχα¬ 
νίας, Ενέργειας και Τεχνολογίας για διορισμό μελών του Διοικητικού 
Συμβουλίου του Κέντρου Ανανεώσιμων Πηγών Ενέργειας (ΚΑΠΕΑ) 
που δημοσιεύθηκε στο ΦΕΚ 248/Β/25.4.91, διορθώνεται το εσφαλ¬ 
μένο «Δ. Δάλλας» στο ορθό «Δ. Λάλλας». 

, (Από το Υπουργείο Βιομηχ. Ενέργ. και Τεχν/γίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




